Pokistondagi avizabazaga uyushtirilgan hujum oqibatida 3 kishi halok bo‘ldi. Bu haqda Reuters agentligi xabar bermoqda. Aytilishicha, noma’lum shaxslar Peshovar yaqinidagi bazaga yaqinlashib, unga qarata o‘t ochgan. Terrorchilarga qarshilik ko‘rsatilgan, ammo otishma chog‘ida qurolli kuchlarning 3 nafar xizmatchisi halok bo‘lgan. Bazadagilarga yordamga Pokiston tezkor kuchlari guruhi yuborilgan. Otishma hozirgacha davom etmoqda.